[{"text_idx": "#000001", "text": "Endine satanist Zachary King ra\u0308a\u0308gib LifeSiteNews'ile antud intervjuus oma teekonnast satanismini, to\u0303usmisest selle ko\u0303rgematesse kihtidesse ning hilisemast po\u0308o\u0308rdumisest katoliiklusesse. Seejuures selgitab ta, miks abordi ehk su\u0308ndimata laste tapmise puhul on tegemist satanistliku rituaaliga ning kuidas rokk- ja popmuusika on sageli satanismiga tihedalt seotud."}, {"text_idx": "#000002", "text": "King jutustas, et tema teekond satanismini sai alguse sellest, et ta oli lummatud maagiast. Kuigi tema baptistist pastor ja vanemad u\u0308tlesid talle, et maagiat pole pa\u0308riselt olemas, ei uskunud ta neid ning soovis ise ja\u0308rele proovida. 10-aastaselt loitsis ta Verise Maarja (Bloody Mary) loitsu esmalt koolis ning seeja\u0308rel ka kodus. Legendi ja\u0308rgi pidi ilmuma peeglisse po\u0303letusohvri kummitus vo\u0303i deemon, kui o\u0308elda korduvalt Verise Maarja nime. Kingi va\u0308itel nii ka juhtus iga kord, kui ta seda loitsis."}, {"text_idx": "#000003", "text": "Ta selgitab, et selleks, et maagiline loits toimiks on vaja tahtlikku kavatsust, selle kordamist ning demoonilist kohalolu. King hoiatab ka selle eest, et ka na\u0308iteks Harry Potteri raamatutes sisalduvad loitsud on pa\u0308ris loitsud ja vo\u0303ivad toimida."}, {"text_idx": "#000004", "text": "Ja\u0308rgmisena soovis ta maagiat veelgi enam proovile panna ning loitsis rahaloitse ning leidiski varsti pa\u0308rast seda maast raha, saades seela\u0308bi veelgi enam kinnitust sellele, et maagia toimib. Toona ei teadnud ta aga veel seda, et maagia on oma olemuselt satanistlik. Kuna talle aga ra\u0308a\u0308giti, et maagiat ei ole pa\u0308riselt olemas, siis ta arvas, et see ei saa endast ka siis ju pattu kujutada. Tegelikult on aga piiblis arvukaid kirjakohti, mis maagia praktiseerimist keelavad."}, {"text_idx": "#000005", "text": "Kui King sai 12-aastaseks, hakkas ta aega veetma u\u0308hes satanistlikus u\u0308henduses (coven). Seal sai ta teha ko\u0303ike mida tahtis: su\u0308u\u0308a ko\u0303ike, mida hing ihaldas, tarbida narkootikume ning vaadata pornograafilisi filme ning nendes ka osaleda. \"Ma nautisin ko\u0303ike, mul oli seal va\u0308ga tore,\" u\u0308tles ta."}, {"text_idx": "#000006", "text": "Talle tundus aga samas, et tema vanemad ja Jumal tahavad talle ko\u0303ike toredat keelata ning Piibel tundus talle raamatuna, mis on ta\u0308is vaid keelde. Seega leidis ta toona, et tema isa ja Jumal on halvad, kuna keelavad talle ko\u0303ike ning Saatan on hea, kuna lubab talle ko\u0303ike."}, {"text_idx": "#000007", "text": "Tema so\u0303nul lubas Saatan teda rokk-kontsertidele, mis olid ko\u0303vasti lahedamad kui pu\u0308hapa\u0308evane jumalateenistus kohalikus baptistide kirikus. Samuti uskus ta, et kuna talle oli kirikus ra\u0308a\u0308gitud, et Kristus on Saatana a\u0308ra vo\u0303itnud, siis Saatan kardab teda kui kristlast ning on sellepa\u0308rast tema vastu nii kena."}, {"text_idx": "#000008", "text": "King kartis u\u0308htlasi, et kui ta sellest satanistlikust u\u0308hendusest lahkuks, siis ja\u0308a\u0308ks ta ilma ko\u0303ikidest nendest meeldivana tundunud asjadest, millest ta so\u0303ltuvusse oli sattunud: pornograafiast, seksist, alkoholist, sigarettidest, narkootikumidest jne. Kuna ta oli alaealine, ei oleks ta neile mujal ligi pa\u0308a\u0308senud. Seega otsustas ta astuda viimaks selle satanistliku u\u0308henduse liikmeks."}, {"text_idx": "#000009", "text": "Satanistiks saamiseks on 13 sammu ning King oli selleks ajaks peaaegu ko\u0303ik nendest sooritanud. Tal ja\u0308i u\u0308le vaid ainult oma hing mu\u0308u\u0308a. Selleks pidi ta oma vasakusse po\u0308idlasse sisselo\u0303ike tegema ning u\u0308hele dokumendile verega kolm allkirja tegema. Dokumendil on kirjas, et \"Jeesuse veri peseb a\u0308ra ko\u0303igi patud peale minu omade\", \"Jeesus suri ko\u0303igi eest, kuid mitte minu eest\" ning \"ma no\u0303ustun mu\u0308u\u0308ma oma hinge kuradile\"."}, {"text_idx": "#000010", "text": "Ta teab nu\u0308u\u0308dseks aga, et sa ei saa tegelikult oma hinge mu\u0308u\u0308a, kuna see ei kuulu sinule: \"Jeesus maksis u\u0308lima hinna sinu hinge eest \u2013 ta suri sinu eest, ta a\u0308rkas sinu eest surnuist u\u0308les. Sinu hing ei kuulu sulle, sa ei saa seda laenata ega liisida ning sa ei saa kindlasti seda mu\u0308u\u0308a.\""}, {"text_idx": "#000011", "text": "\"Kurat on valetaja. Ta valetab sulle isegi kui sa oma surivoodil hinge vaagud, et sa langeksid meeleheitesse, kuna ta omavat su hinge. Mida ta omab, on sinu tahe. Ko\u0303ik, mida sa pead selleks tegema, et oma tahe tagasi Jumalale anda, on minna pihile. Sul vo\u0303ib vaja minna vaimude va\u0308ljaajamist ja eksortsismi, kuid ta ei oma sinu hinge. Sa ei lo\u0303peta po\u0303rgus sellepa\u0308rast, et sa nii-o\u0308elda mu\u0308u\u0308sid oma hinge. Sa ei saa mu\u0308u\u0308a seda, mida sa ei oma,\" ra\u0308a\u0308kis ta."}, {"text_idx": "#000012", "text": "Kuid kuna King oli toona 13-aastane, siis ta seda veel ei teadnud ning ta uskuski, et oli oma hinge kuradile mu\u0308u\u0308nud. Ta kirjeldas, et esmalt anti talle selga valge ru\u0308u\u0308, mis pidi su\u0308mboliseerima su\u0308u\u0308tust ning seeja\u0308rel juhatati ta suure deemoni pea kujulise ristimiskivi juurde, mis oli ta\u0308idetud inimvere, seavere ning inimuriiniga ning kuhu ta kasteti u\u0308leni sisse."}, {"text_idx": "#000013", "text": "Seeja\u0308rel saadeti ta teise ruumi, kus ta ka\u0308is dus\u030ci all ning kus talle anti must ru\u0308u\u0308, mis ta\u0308histas seda, et teda on ristitud pimeduse maailma. See dokument, milles ta lubas oma hinge Saatanale mu\u0308u\u0308a, lukustatakse aga igaveseks u\u0308hte seifi ning vastsele satanistile o\u0308eldakse, et pa\u0308rast surma la\u0308heb ta po\u0303rgusse. Seeja\u0308rel korraldati tema liitumise auks suur pidu."}, {"text_idx": "#000014", "text": "Tema so\u0303nul on satanistide arvukus viimastel aastatel ainult kasvanud, mo\u0303ningate satanistlike u\u0308henduste puhul isegi u\u0308le 100 protsendi aastas. Eriti kasvas huvi satanismi ja no\u0303iduse vastu pa\u0308rast Harry Potteri raamatute ilmumist."}, {"text_idx": "#000015", "text": "Mo\u0303ne aja pa\u0308rast hakkas King otsima uut satanistlikku u\u0308hendust ning oli selleks ajaks lugenud u\u0308hte raamatut, milles mainiti Bohemian Grove'i klubi ja Illuminaatide salaseltsi. Seega tundis ta huvi, kas mo\u0303ni satanistlik u\u0308hendus on nendega seotud ning talle kinnitati, et on ku\u0308ll ning et see kannab nime Saatana Maailmakirik ja see on a\u0308a\u0308rmiselt privaatne ning saladuskattega looritatud u\u0308hing. Kuid Kingil o\u0303nnestus saada vajalik kontakt, et nendega u\u0308hendust vo\u0303tta."}, {"text_idx": "#000016", "text": "U\u0308hel nende poolt korraldatud satanistlikul peol kohtas ta u\u0308hte meest, kes kandis toruku\u0308barat, smokingut, vo\u0303lukeppi ning kelle na\u0308ole oli maalitud luukere kujutis. Kingi jaoks oli see ko\u0303ige lahedam kostu\u0308u\u0308m, mida ta kunagi na\u0308inud oli ning ta tahtis selle kohta rohkem teada saada. Ta lisas, et sellises kostu\u0308u\u0308mis meest on vo\u0303imalik na\u0308ha na\u0308iteks popartisti P!nk muusikavideos \"Just Like a Pill\"."}, {"text_idx": "#000018", "text": "Kui ta selle mehe kohta ja\u0308rele pa\u0308ris, valetasid teised satanistid talle, et ta ei na\u0308inudki seda meest, tegelikult na\u0308gi ta vaid und. King oli aga kindel, et kunagi saab ta to\u0303e selle mehe kohta teada."}, {"text_idx": "#000019", "text": "18-aastasena sattus ta ja\u0308rjekordsele satanistlikule peole ning na\u0308gi taaskord sellises kostu\u0308u\u0308mis meest ning ta ku\u0308sis kohe oma ko\u0303rval seisvalt satanistilt, kellega on tegu. Too selgitas, et tegemist on ko\u0303rgvo\u0303luriga (high wizard), kes on selle satanistliku u\u0308henduse ametlik maag. Talle seletati veel, et sellel satanistlikul u\u0308hendusel on u\u0308le maailma 1,1 miljonit liiget, tegevjuht ning juhatus."}, {"text_idx": "#000020", "text": "King ku\u0308sis siis kohe sellelt mehelt, kuidas ka temast vo\u0303iks ko\u0303rgvo\u0303lur saada. Mees vastas, et selleks peab ta pa\u0308lvima Saatana ta\u0308helepanu. King teadis oma varasemast satanistlikust u\u0308hendusest, et abordi sooritamine pa\u0308lvib Saatana ta\u0308helepanu. King aitas esimest korda aborti sooritada 14-aastaselt. Seejuures oli oluline saada oma ka\u0308ed veriseks, kusjuures see vo\u0303is olla nii ema kui ka lapse veri. Seda tuleb teha samal ajal loitsu loitsides."}, {"text_idx": "#000021", "text": "Kingi so\u0303nul on selliste loitsude toimimise to\u0303ena\u0308osus peaaegu 100 protsenti: \"Kui sa annad Saatanale seda, mida tema tahab, milleks on surnud beebi, siis ta annab sulle seda, mida sina tahad, u\u0308ksko\u0303ik, mis see ka ei oleks.\""}, {"text_idx": "#000022", "text": "Kingi so\u0303nul ei anna Saatan alati muidugi ko\u0303ike seda, mida loitsuga soovitatakse, kuid ta annab seda va\u0308hemalt osaliselt, et meelitada satanisti aborti koos loitsuga uuesti sooritama."}, {"text_idx": "#000023", "text": "Kuna King oli oma varasemas satanistlikus u\u0308henduses rituaalseid aborte sooritanud, siis pakuti talle seda vo\u0303imalust ka tema uues u\u0308henduses ning ta tappis veel mo\u0303ningaid su\u0308ndimata lapsi. Kui ta sai aga 20-aastaseks, siis kutsuti ta oma uue satanistliku u\u0308henduse tegevjuhi ja juhatuse ette. Ta oli aga kuulnud, et mo\u0303ned inimesed, kes on sellise kutse saanud, kaovad pa\u0308rast ja\u0308ljetult."}, {"text_idx": "#000026", "text": "Tema so\u0303nul sooritati aborte mo\u0303nikord ka u\u0308hes talumajas, mis olevat olnud puhtam kui u\u0308kski abordikliinik, milles ta viibinud on. \"Ning seal on abordiarst ja abordio\u0303de. Nad ei pane hulka sataniste u\u0308hte ruumi ega u\u0308tle, et siin on skalpell... tehke a\u0308ra. Me ei taha naist a\u0308ra tappa, nii et seda teeb pa\u0308ris abordiarst, kellel on olemas ko\u0303ik meditsiinitarvikud... to\u0308o\u0308riistad, mida abordi sooritamiseks kasutatakse,\" ra\u0308a\u0308kis King."}, {"text_idx": "#000027", "text": "Ja\u0308rgnevalt ra\u0308a\u0308kis ta sellest, kuidas temast u\u0308ldse ko\u0303rgvo\u0303lur sai. Kuna ta oli kuulnud, et need, keda tema satanistliku u\u0308henduse juhatuse ette kutsutakse, vo\u0303ivad nii-o\u0308elda lihtsalt a\u0308ra kaduda, siis ostis ta endale tulirelva, mille ta ka kohtumisele varjatult kaasa vo\u0303ttis."}, {"text_idx": "#000028", "text": "Kohtumine toimus u\u0308hes kaunilt sisustatud toas, mille u\u0308hte seina kattis must kardin. Ta vo\u0303ttis ilusas nahktoolis istet ning talle o\u0308eldi, et ta on valitud uueks ko\u0303rgvo\u0303luriks. Kui ta ku\u0308sis neilt, kuidas teda va\u0308lja valiti, siis nad lihtsalt eirasid tema ku\u0308simust."}, {"text_idx": "#000029", "text": "Seeja\u0308rel to\u0303mmati u\u0308hest no\u0308o\u0308rist ning must kardin liikus eest. Kardina taga oli umbes u\u0308heksa erinevat kostu\u0308u\u0308mi, mille seast tal oli vo\u0303imalik valida. Samas anti talle ka vabadus ise endale mingi kostu\u0308u\u0308m va\u0308lja mo\u0303elda. Seeja\u0308rel na\u0308idati talle fotosid, millel olid erinevad luukeremaalingud, millede hulgast ta sai samuti valida."}, {"text_idx": "#000031", "text": "Satanistide seotus Bohemian Grove'i \"eliidiga\""}, {"text_idx": "#000032", "text": "Ta selgitas, et kui sinust saab ko\u0303rgvo\u0303lur, siis sa la\u0308hed Bohemian Grove'i rituaalile, mis toimub alati juulis ning mida nimetatakse \"murede tuhastamise\" (Cremation of Care) tseremooniaks. Ko\u0303rgvo\u0303lurile antakse kolm na\u0308dalat aega, et selle tseremoonia la\u0308biviimine endale selgeks teha. Samas, kui midagi peaks valesti minema, siis tema hinnangul ei saaks keegi sellest nagunii aru."}, {"text_idx": "#000033", "text": "Rituaali alguses tuleb ko\u0303rgvo\u0303luril so\u0303ita paadiga u\u0308le va\u0308ikese ja\u0308rve teisele kaldale, kus rituaal la\u0308bi viiakse. Kui ta on kohale jo\u0303udnud, siis ta to\u0303stab u\u0308he lapse u\u0308les ning asetab ta altarile. Seeja\u0308rel u\u0308hendatakse elektroodid lapse suguelundi ku\u0308lge, pa\u0308rast mida lu\u0308litatakse vool sisse ning kostub lapse karje (see valu olevat nii tugev, et laps vo\u0303ib koguni teadvuse kaotada). Seda rituaali on videole ja\u0308a\u0308dvustanud ka tuntud raadiosaatejuht Alex Jones."}, {"text_idx": "#000034", "text": "Sellel u\u0308ritusel viibib u\u0308sna palju \"eliidi\" hulka kuuluvaid inimesi ning seal etendatakse ma\u0308ngult lapse ohverdamise tseremooniat. King on aga veendunud, et varasemalt, kui veel polnud nutitelefone vo\u0303i muid kaameratega seadmeid, siis ohverdati seal lapsi ka pa\u0308riselt. Kuid kui tema seda rituaali la\u0308bi viis, siis tehti seda ainult ma\u0308ngult."}, {"text_idx": "#000036", "text": "King tunnistab u\u0308les, et selle 12 aasta jooksul, mil ta oli ko\u0303rgvo\u0303lur, osales ta 146 abordi la\u0308biviimises ja aitas lo\u0303hestada 120 kirikut. Tema so\u0303nul ei ole Saatana eesma\u0308rk mitte niivo\u0303rd kirikuid fu\u0308u\u0308siliselt ha\u0308vitada, vaid seestpoolt lo\u0303hestada. Baptistide kirikute ru\u0308ndamine lo\u0303ppes aga umbes 1995. aastal, kuna nad ei kujutanud endast enam Saatanale ohtu."}, {"text_idx": "#000037", "text": "\"Ta [Saatana] eesma\u0308rgiks oli nende usu no\u0303rgestamine. Kunagi olid nad Saatanale hirmua\u0308ratav vastane. Baptistide kirikus oli palju palveso\u0303dalasi ning Saatan ru\u0308ndab ainult neid inimesi, kes talle haiget teevad... seega pika aja jooksul ru\u0308ndas ta ainult baptiste ja katoliiklasi. Ning siis 1995. aastal lo\u0303petas ta baptistide ru\u0308ndamise. Pole u\u0308htegi protestantistliku kirikut, mida ta ru\u0308ndaks.\""}, {"text_idx": "#000038", "text": "\"Mingid u\u0308ksikud deemonid vo\u0303ivad inimesi ku\u0308ll ru\u0308nnata seeto\u0303ttu, et nad on kristlased, kuid organiseeritud satanism ei la\u0308he u\u0308hegi protestantliku ru\u0308hmituse vastu. Kui sa ei tekita Saatanale mingit kahju, siis ta ja\u0308tab sind rahule. Minu na\u0308gemus on aga, et miks kuuluda u\u0308ldse kirikusse, mida Saatan ei ru\u0308nda? Kui sa ei tekita Saatanale mingit kahju, siis miks sa seal u\u0308ldse oled?\" ku\u0308sib King."}, {"text_idx": "#000039", "text": "Rokk- ja popmuusika seostest satanismiga"}, {"text_idx": "#000040", "text": "Kaheosalise intervjuu teises osas selgitab King ta\u0308iendavalt, et kui sa oled satanistlik ko\u0303rgvo\u0303lur, siis sinust ei vo\u0303i saada satanistliku u\u0308henduse juhatajat ega juhatuse liiget, seega mingis mo\u0303ttes on ko\u0303rgvo\u0303lur selle organisatsiooni ko\u0303rgeim positsioon, sest sul pole selle raames enam vo\u0303imalik ko\u0303rgemale to\u0303usta. Kui sa oled tavaliige, siis sinust vo\u0303ib saada selle u\u0308henduse juht vo\u0303i juhatuse liige, kuid siis pole sul enam vo\u0303imalik saada ko\u0303rgvo\u0303luriks."}, {"text_idx": "#000044", "text": "\"See ei ole see, keda Saatan tahab. Saatan tahab seda, kes on valmis mutta hu\u0308ppama ja laskma ennast sellest la\u0308bi lohistada. Seega, kui sa u\u0308tled mulle, et sa teed ko\u0303ike, u\u0308ksko\u0303ik mida, siis ma u\u0308tlen, et too mulle mo\u0303ni na\u0308ide. U\u0308ks mees u\u0308tles mulle, et kui sa paned mind samasse tuppa hobuse ja lapsega, siis ma seksin va\u0308hemalt u\u0308hega neist. Okei.\""}, {"text_idx": "#000046", "text": "Kingi so\u0303nul ei osanud see tu\u0308u\u0308p, kes lubas astuda seksuaalvahekorda hobuse vo\u0303i lapsega, ei laulda, tantsida, kirjutada muusikat ega luulet, kuid ta la\u0308ks ja tegi u\u0308ksko\u0303ik mida tal ka\u0308sti teha ning va\u0308hem kui kuue kuu pa\u0308rast laulis ja tantsis ta u\u0308hes 90ndate populaarsemas poisteba\u0308ndis."}, {"text_idx": "#000047", "text": "Lisaks sellele toob King va\u0308lja ka teiste muusikute u\u0308lestunnistusi selle kohta, kuidas nad oma hinge kuradile mu\u0308u\u0308sid: \"On u\u0308ks dokumentaal Lady Gaga'st nimega Gaga: Five Foot Two ning seal ra\u0308a\u0308gib ta loo, kuidas ta enne seda, kui ta oli Lady Gaga ja suur ta\u0308ht, esines u\u0308hes stripiklubis lauljana ning o\u0303htu lo\u0303ppedes va\u0308ljus stripiklubi tagauksest ning u\u0308ks mees la\u0308henes talle ja u\u0308tles, et ta usub, et vo\u0303ib ta kuulsaks teha ning ko\u0303ik mida ta selleks tegema pidi oli mu\u0308u\u0308ma oma hinge Illuminatile. Ning ta no\u0303ustus sellega, mo\u0303eldes, et kes saab va\u0308ita, et see ei toimi. Vo\u0303ib-olla toimib. Ta mu\u0308u\u0308s oma hinge Illuminatile ja nu\u0308u\u0308d on ta Lady Gaga ja u\u0308ks maailma tippesinejaid.\""}, {"text_idx": "#000048", "text": "\"Kui te vaatate videoid YouTube'is, sisestades otsingusse \"hinge mu\u0308u\u0308mine kuradile\", siis seal on palju artiste, kes u\u0308tlevad, et nad tegid seda,\" ja\u0308tkas King. \"Katy Perry u\u0308tleb, et tema vanemad olid evangelistid [jutlustajad \u2013 toim] ning ta reisis koos nendega mo\u0308o\u0308da riiki ja laulis ning ta lootis, et temast saab ja\u0308rgmine Amy Grant [USA kristlik popmuusik \u2013 toim.], kuid see ei o\u0303nnestunud ning ta mu\u0308u\u0308s oma hinge kuradile. Ta ra\u0308a\u0308kis seda tavalises peavoolu intervjuus.\""}, {"text_idx": "#000049", "text": "\"Bob Dylan u\u0308tleb, et ta mu\u0308u\u0308s oma hinge kuradile ning ta peab esinedes oma kokkuleppest kinni. Seda na\u0308idati telesaates \"60 minutit\". Ning isegi need, kes seda intervjuudes ei tunnista, laulavad sellest laule,\" ra\u0308a\u0308kis King."}, {"text_idx": "#000050", "text": "Intervjuu lo\u0303puosas ra\u0308a\u0308gib King, miks ta otsustas viimaks satanismi hu\u0308ljata: \"Lo\u0303puks ma va\u0308sisin a\u0308ra sellest, kus ma olin ja mida ma tegin. Ma pidutsesin rokkstaaridega ja na\u0308itlejatega ja miljarda\u0308ride ning miljona\u0308ridega ja poosetajatega... ning tehes seda, mida ma tegin, vo\u0303rdlesin ma seda to\u0308o\u0308tamisega kommipoes. Mitte kaubamaja kommipoes, vaid eraldiseisvas hoones, milles on ku\u0308mneid tuhandeid komme. Ning ko\u0303ik need kommid on patud, mis maailmas eksisteerivad.\""}, {"text_idx": "#000054", "text": "King selgitab, et pa\u0308rast viie aasta mo\u0308o\u0308dumist lo\u0303hnab ko\u0303ik nagu kommipood: \"Ma po\u0303letan oma riided ja hangin uue komplekti, kuid nad lo\u0303hnavad endiselt nagu kommipood. Ma ja\u0308tan oma tu\u0308druku maha ja leian endale uue, kuid ta lo\u0303hnab ikka nagu kommipood. Ma ei pa\u0308a\u0308se kommipoest. Ko\u0303ik, mida ma teen, on kohutav.\""}, {"text_idx": "#000056", "text": "Kingi arusaam oli u\u0308htlasi, et kui tema satanistlikule u\u0308hendusele oli makstud loitsimise eest palju raha, siis va\u0308a\u0308risid nad selle eest ka seda loitsu, u\u0308ksko\u0303ik, milleks see ka poleks. \"Ma tegin ko\u0303ike, mida minult paluti, kuid pa\u0308rast seitset aastat olin ma sellest va\u0308sinud,\" ra\u0308a\u0308kis ta."}, {"text_idx": "#000058", "text": "\"Sa vo\u0303id surra loomulikul teel, sa vo\u0303id sooritada enesetapu vo\u0303i sind vo\u0303idakse mo\u0303rvata... ning ko\u0303igi kolme puhul lo\u0303petaksin ma po\u0303rgus ning ma ei ole veel valmis po\u0303rgusse minema. See on mu peo lo\u0303pp ning ma ei tea, mida teha. Ma olen lihtsalt va\u0308sinud sellest, mida ma teen ning ja\u0308rgmised viis aastat tundsin ma end nagu zombi. Ma lihtsalt tegin masinlikult oma to\u0308o\u0308d. Ma kandsin endiselt oma kostu\u0308u\u0308mi, ma kandsin endiselt na\u0308omaalingut, ma tegin endiselt oma to\u0308o\u0308d, aga ma ei olnud enam su\u0308damega asja juures. Ning pa\u0308rast 12 aastat oligi ko\u0303ik... ma ei suutnud seda enam teha,\" ra\u0308a\u0308kis King po\u0308o\u0308rdepunktini jo\u0303udmisest."}, {"text_idx": "#000060", "text": "King hakkas seeja\u0308rel kavandama oma po\u0303genemist, valmistades seda ette kaheksa kuud. Tema so\u0303nul oli tal ku\u0308ll ligipa\u0308a\u0308s pangakontole, kus oli 87 miljonit dollarit, kuid see kuulus tema satanistlikule u\u0308hendusele ning seda ja\u0308lgiti va\u0308ga valvsalt."}, {"text_idx": "#000061", "text": "Samuti ja\u0308lgiti ka tema isiklikku pangakontot, sest nad tahtsid teada, kuhu tema enda raha la\u0308heb. Sellest hoolimata hakkas ta va\u0308ikseid summasid nende kuude jooksul oma kontolt ko\u0303rvale panema, kuni ta sai lo\u0303puks kokku vajaliku summa, et oma satanistlikust u\u0308hendusest po\u0303geneda ning elada sisuliselt aasta aega varjatult, kuni ta vaikselt tagasi normaalse elu juurde naasis."}, {"text_idx": "#000062", "text": "Seda, kuidas Kingist seeja\u0308rel vo\u0303itlev katoliiklane sai ning kuidas Jumalaema ja Jeesus Kristus teda ilmutuse kaudu abordi vastasesse vo\u0303itlusesse kutsusid, saab vaadata LifeSiteNews'i kaheosalisest videointervjuust. Intervjuu esimest osa on vo\u0303imalik vaadata siit ning teist osa siit."}, {"text_idx": "#000063", "text": "Abordi vastaseks vo\u0303itluseks kutsus King pa\u0308rast oma po\u0308o\u0308rdumist ellu ka katoliiklusest inspireeritud liikumise All Saints Ministry, mille kohta saab rohkem informatsiooni organisatsiooni kodulehelt."}, {"text_idx": "#000065", "text": "Martin Vaher on portaali Objektiiv toimetaja ja katoliiklane. Ta on o\u0303ppinud Tartu U\u0308likoolis bakalaureuseastmes filosoofiat ja teoloogiat ning lo\u0303petanud magistrio\u0303pingud religiooniuuringute alal."}, {"text_idx": "#000075", "text": "Taanis aitavad ko\u0303neroboteid treenida hobused"}]